钦定古今图书集成/明伦汇编/人事典/第007卷 > 韩诗外传 > 《人身阴阳变化》
## 钦定古今图书集成/明伦汇编/人事典/第007卷 > 韩诗外传 > 《人身阴阳变化》

“天地有合，则生气有精矣；阴阳消息，则变化有时矣。
时得则治，时失则乱。故人生而不具者，五目无见，不
能食，不能行，不能言，不能施化。三月微的，而后能见，
七月而生齿，而后能食；期年髑就，而后能行；三年脑
合，而后能言，十六精通，而后能施化。阴阳相反，阴以
阳变，阳以阴变。故男八月生齿，八岁而龆齿，十六而”
精化小通。女七月生齿，七岁而龀齿，十四而精化小
通。是故阳以阴变，阴以阳变，故不肖者精化始具，而
生气感动，触情纵欲，反施化，是以年寿亟夭，而性不
长也。《诗》曰：“乃如之人兮，怀婚姻也。”大无信也，不知命
也。贤者不然，精气阗溢而后伤时，不可过也。不见道
端，乃陈情欲，以歌道义。《诗》曰：“静女其姝，俟我乎城隅。
爱而不见，搔首踟蹰。瞻彼日月，悠悠我思。道之云远，
曷云能来？”急时辞也。是故称之日月也。